**PRÍLOHA 13. VZOR ZMLUVY O SPOLUFINANCOVANÍ ZO ŠTÁTNEHO ROZPOČTU SLOVENSKEJ REPUBLIKY**

**ZMLUVA O SPOLUFINANCOVANÍ**

**ZO ŠTÁTNEHO ROZPOČTU SLOVENSKEJ REPUBLIKY**

**ČÍSLO ZMLUVY: .............................**

TÁTO ZMLUVA je uzavretá medzi:

### ZMLUVNÉ STRANY

* 1. **Poskytovateľ**

názov: **Ministerstvo investícií, regionálneho rozvoja a informatizácie SR**

sídlo: **Pribinova 25, 811 09 Bratislava, Slovenská republika**

IČO: **50349287**

DIČ: **2120287004**

konajúci: **........................, minister investícií, regionálneho rozvoja a** **informatizácie SR**

(ďalej len „Poskytovateľ“)

* 1. **Prijímateľ**

názov:

sídlo:

zapísaný v:

konajúci:

IČO:

DIČ:

banka:

refundácia:

IBAN:

poštová adresa[[1]](#footnote-2):

(Poskytovateľ a Prijímateľ spoločne ako „Zmluvné strany“ alebo jednotlivo aj ako „Zmluvná strana“)

* 1. Poskytovateľ a Prijímateľ uzatvárajú v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“), a v zmysle § 20 ods. 2 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov medzi sebou túto zmluvu o spolufinancovaní zo štátneho rozpočtu Slovenskej republiky (ďalej aj ako „zmluva o spolufinancovaní zo ŠR SR“ alebo „Zmluva“).
  2. V nadväznosti na ustanovenie § 273 Obchodného zákonníka súčasťou Zmluvy sú Všeobecné zmluvné podmienky (ďalej ako „VZP“), v ktorých sa bližšie upravujú práva, povinnosti a postavenie Zmluvných strán, rôzne procesy pri poskytovaní spolufinancovania, spôsob platieb, ako aj ďalšie otázky, ktoré medzi Zmluvnými stranami môžu vzniknúť pri poskytovaní spolufinancovania podľa tejto Zmluvy. Akákoľvek povinnosť vyplývajúca pre ktorúkoľvek Zmluvnú stranu zo VZP je rovnako záväzná, ako keby bola obsiahnutá priamo v tejto Zmluve. V prípade rozdielnej úpravy v tejto Zmluve a vo VZP, má prednosť úprava obsiahnutá v tejto Zmluve.
  3. Táto Zmluva sa uzatvára v nadväznosti na Zmluvu o poskytnutí príspevku z Európskeho fondu regionálneho rozvoja (ďalej aj ako „Zmluva EFRR“), ktorú uzatvoril Poskytovateľ príspevku z EFRR, ktorým je Riadiaci orgán programu spolupráce Interreg Poľsko-Slovensko 2021-2027 a Hlavný partner ako prijímateľ príspevku z EFRR. Zmluva EFRR upravuje zmluvné podmienky, práva a povinnosti medzi Poskytovateľom príspevku z EFRR a Hlavným partnerom pri poskytnutí príspevku z EFRR na realizáciu aktivít projektu, ktorý je predmetom schválenej žiadosti o príspevok predloženej Hlavným partnerom Poskytovateľovi príspevku z EFRR:

|  |  |
| --- | --- |
| Názov projektu: | **....................** |
| Poskytovateľ príspevku z EFRR: | **Ministerstvo fondov a regionálnej politiky Poľskej republiky** |
| Hlavný partner: | **....................** |
| Číslo zmluvy EFRR | **....................** |

Žiadosť o príspevok schválená rozhodnutím Monitorovacieho výboru č. ... zo dňa ... v rámci výzvy č. ... Programu spolupráce Interreg Poľsko – Slovensko 2021-2027.

* 1. Práva a povinnosti Hlavného Partnera a ostatných Partnerov pri spoločnej realizácii aktivít Projektu upravuje Partnerská zmluva v rámci Programu spolupráce Interreg Poľsko-Slovensko 2021-2027 (ďalej len „Partnerská zmluva“).

### PREDMET A ÚČEL ZMLUVY

* 1. Predmetom tejto Zmluvy je úprava zmluvných podmienok, práv a povinností medzi Poskytovateľom a Prijímateľom pri poskytnutí spolufinancovania zo ŠR SR zo strany Poskytovateľa Prijímateľovi na realizáciu určených aktivít Projektu, realizovaných slovenskými partnermi.
  2. Účelom tejto Zmluvy je spolufinancovanie určených aktivít Projektu, a to poskytnutím časti prostriedkov ŠR SR pre:

Program spolupráce: Interreg Poľsko-Slovensko 2021-2027

Spolufinancovaný fondom: Európsky fond regionálneho rozvoja

Priorita: ..............................................

Špecifický cieľ: ..............................................

Kód výzvy: ..............................................

* 1. Poskytovateľ sa zaväzuje, že na základe tejto Zmluvy poskytne spolufinancovanie zo ŠR SR Prijímateľovi výlučne za predpokladu, že Prijímateľovi vznikne nárok na príspevok z EFRR na realizáciu určených aktivít Projektu na základe Zmluvy EFRR a Partnerskej zmluvy. Poskytovateľ poskytne Prijímateľovi spolufinancovanie zo ŠR SR v súlade s ustanoveniami tejto Zmluvy, so všetkými dokumentmi, na ktoré Zmluva odkazuje a s platnými a účinnými všeobecne záväznými právnymi predpismi Slovenskej republiky a právnymi aktmi Európskej únie (ďalej aj „právne predpisy SR a EÚ“).
  2. Prijímateľ sa zaväzuje prijať poskytnuté spolufinancovanie zo ŠR SR a použiť ho v súlade s podmienkami stanovenými v tejto Zmluve a Projekt realizovať riadne a včas v súlade so Zmluvou EFRR, Zmluvou a Partnerskou zmluvou.

### VÝDAVKY PROJEKTU A SPOLUFINANCOVANIE ZO ŠR SR

* 1. Poskytovateľ a Prijímateľ sa dohodli, že Poskytovateľ poskytne Prijímateľovi spolufinancovanie zo ŠR SR najviac do výšky **..................** EUR (slovom ....... EUR) na realizáciu určených aktivít Projektu. Určené aktivity Projektu predstavujú vyčlenenú časť aktivít ktoré realizujú Prijímateľ a Partneri zo SR, a na realizovanie ktorých je určené spolufinancovanie zo ŠR SR v stanovenom pomere k prostriedkom EFRR uvedeným v schválenej žiadosti o príspevok.

Informatívne rozdelenie spolufinancovania zo ŠR SR medzi jednotlivých partnerov projektu zo SR:

|  |  |  |
| --- | --- | --- |
| Identifikácia partnera | Výška spolufinancovania zo ŠR SR | Podiel spolufinancovania zo ŠR SR na celkových oprávnených výdavkoch partnera |
| **AAA** – prijímateľ | XXX,XX EUR | XX,00 % |
| **BBB** – partner 1 | YYY,YY EUR | YY,00 % |

* 1. Poskytovateľ poskytne Prijímateľovi konečnú sumu spolufinancovania zo ŠR SR v závislosti od výšky schválených oprávnených výdavkov na realizáciu určených aktivít Projektu, avšak celková výška uvedená v bode 3.1. zmluvy o spolufinancovaní zo ŠR SR môže byť prekročená najviac do výšky 1 EUR (slovom: jedno EURO) a to len z technických dôvodov na strane Poskytovateľa.
  2. Prijímateľ sa zaväzuje použiť spolufinancovanie zo ŠR SR výlučne na úhradu celkových oprávnených výdavkov na realizáciu určených aktivít Projektu a za splnenia podmienok stanovených Zmluvou.

### ZÁVEREČNÉ USTANOVENIA

* 1. Zmluva nadobúda platnosť (je uzatvorená) dňom neskoršieho podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR a končí v zmysle ods. 4.3 tohto článku. Zmluvné strany sa dohodli, že prvé zverejnenie v Centrálnom registri zmlúv vedenom Úradom vlády SR zabezpečí Poskytovateľ. Ak Zmluva nie je zverejnená v Centrálnom registri zmlúv do siedmich dní odo dňa uzavretia, Prijímateľ je oprávnený zverejniť Zmluvu v súlade s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov. Ak Prijímateľ podá návrh na zverejnenie Zmluvy v Obchodnom vestníku, je povinný o podaní návrhu bezodkladne informovať Poskytovateľa. Zmluvné strany sú povinné vzájomne sa informovať o zverejnení Zmluvy, a to najneskôr nasledovný deň po dni jej zverejnenia. Ak je Zmluva zverejnená viacerými spôsobmi, rozhodujúce je prvé zverejnenie Zmluvy.
  2. Zmluvné strany vyhlasujú, že Zmluva neobsahuje žiadne chránené informácie, ktoré sa nemôžu sprístupniť v zmysle príslušných ustanovení Zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a za súčasného rešpektovania ochrany osobnosti a osobných údajov vyjadrujú súhlas s jej zverejnením v Centrálnom registri zmlúv vedenom Úradom vlády SR.
  3. Zmluva sa uzatvára na dobu určitú a jej platnosť a účinnosť končí ukončením platnosti a účinnosti Zmluvy EFRR.
  4. Zmluvné strany sa dohodli, že ich komunikácia súvisiaca so Zmluvou o spolufinancovaní zo SR ŠR si pre svoju záväznosť vyžaduje písomnú formu v elektronickej podobe. Zmluvné strany sa dohodli, že v nevyhnutných prípadoch môže mať takáto komunikácia písomnú formu v listinnej podobe. Pod elektronickou podobou komunikácie podľa prvej vety tohto odseku sa rozumie najmä bežná komunikácia prostredníctvom CST2021, v ostatných prípadoch komunikácia prostredníctvom elektronickej správy (e-mailu) alebo komunikácia prostredníctvom Ústredného portálu verejnej správy.
  5. Pre počítanie lehôt platí, že do plynutia lehoty sa nezapočítava deň, keď došlo k skutočnosti určujúcej začiatok lehoty.
  6. Lehoty určené podľa týždňov, mesiacov alebo rokov končia sa uplynutím toho dňa, ktorý sa svojím označením zhoduje s dňom, keď došlo k skutočnosti určujúcej začiatok lehoty, a ak ho v mesiaci niet, posledným dňom mesiaca. Ak koniec lehoty pripadne na sobotu, nedeľu alebo sviatok, je posledným dňom lehoty najbližší nasledujúci pracovný deň.
  7. Lehota je zachovaná, ak sa posledný deň lehoty podanie odovzdá orgánu, ktorý má povinnosť ho doručiť alebo sa odošle cez ústredný portál verejnej správy alebo prostredníctvom CST2021 alebo emailom.
  8. Prijímateľ vyhlasuje, že mu nie sú známe žiadne okolnosti, ktoré by ovplyvnili jeho oprávnenosť, oprávnenosť Partnerov zo SR alebo oprávnenosť určených aktivít Projektu na poskytnutie príspevku v zmysle podmienok, ktoré viedli k schváleniu žiadosti o príspevok pre Projekt uvedený v článku 1 Zmluvy.
  9. Prijímateľ vyhlasuje, že všetky vyhlásenia pripojené k žiadosti o príspevok ako aj zaslané Poskytovateľovi príspevku z EFRR sú pravdivé a zostávajú účinné pri podpise tejto Zmluvy v nezmenenej forme.
  10. Ak sa akékoľvek ustanovenie tejto Zmluvy stane neplatným v dôsledku jeho rozporu s právnymi predpismi SR a EÚ, nespôsobí to neplatnosť celej tejto Zmluvy. Zmluvné strany sa v takom prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby zostal zachovaný účel Zmluvy a obsah jednotlivých ustanovení tejto Zmluvy.
  11. Všetky spory, ktoré vzniknú z tejto Zmluvy, vrátane sporov o jej platnosť, výklad alebo ukončenie sú Zmluvné strany povinné prednostne riešiť vzájomnými zmierovacími rokovaniami a dohodami. V prípade, že sa vzájomné spory Zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, Zmluvné strany sa dohodli a súhlasia, že všetky spory vzniknuté zo Zmluvy, vrátane sporov o jej platnosť, výklad alebo ukončenie, budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
  12. Táto Zmluva je vyhotovená v 3 rovnopisoch, pričom po podpise Zmluvy dostane Prijímateľ 1 rovnopis a 2 rovnopisy dostane Poskytovateľ.
  13. Zmluvné strany vyhlasujú, že si text tejto Zmluvy, vrátane Zmluvy EFRR riadne a dôsledne prečítali, jej obsahu a právnym účinkom z nej vyplývajúcich porozumeli, ich zmluvné prejavy sú dostatočne jasné, určité a zrozumiteľné, podpisujúce osoby sú oprávnené k podpisu tejto Zmluvy a na znak súhlasu ju podpísali.

Príloha č. 1**:** Všeobecné zmluvné podmienky k Zmluve o spolufinancovaní zo ŠR SR

Príloha č. 2: Protikorupčná doložka

Za Poskytovateľa v Bratislave, dňa: ..........................

Podpis: .......................................

...................., minister investícií, regionálneho rozvoja a informatizácie SR

Za Prijímateľa v .................................., dňa: ............................

Podpis: .......................................

meno a priezvisko, funkcia štatutárneho orgánu/zástupcu Prijímateľa

Dátum platnosti Zmluvy: ...........................

Dátum účinnosti Zmluvy: ..........................

1. Vyplní sa v prípade, ak je poštová adresa (korešpondenčná adresa) Zmluvnej strany odlišná od adresy jej sídla. [↑](#footnote-ref-2)